BG 
 
 
 СТАНОВИЩЕ  НА ЕВРОПЕЙСКАТА  ЦЕНТРАЛНА  БАНКА  
от 10 ноември  2010 година  
относно  ограничаване  на плащанията  в брой  
(CON/2010/79) 
 
Въведение  и правно  основание  
На 4 октомври  2010 г. Европейската  централна  банка  (ЕЦБ ) получи  искане  от Министерството  на 
финансите  на България  за становище  относно  Законопроект  за ограничаване  на плащанията  в брой  
(наричан  по-долу  „законопроекта “). 
ЕЦБ  е компетентна  да даде  становище  на основание  член  127, параграф  4 и член  282, параграф  5 
от Договора  за функционирането  на Европейския  съюз  и второто  и петото  тире  на член  2, 
параграф  1 от Решение  на Съвета  98/415/E О от 29 юни 1998 г. за консултирането  на националните  
власти  с Европейската  централна  банка  по отношение  на проектите  за законодателни  разпоредби1, 
тъй като законопроектът  се отнася  до средствата  за плащане , платежните  системи  и системите  за 
сетълмент . Управителният  съвет  прие  настоящото  становище  съгласно  изречение  първо  на 
член  17.5 от Процедурния  правилник  на Европейската  централна  банка . 
 1.  Цел на законопроекта  
1.1  Законопроектът  има за цел да ограничи  плащанията  в брой  в България  до 5 000 лева 
(приблизително
 2 557 евро ) или до равностойността  им в чуждестранна  валута . Плащанията  
на стойност  равна  на или надвишаваща  5 000 лева следва  да се извършват  или чрез превод  
или внасяне  по платежна  сметка . Също  така, с цел избягване  на заобикалянето  на това 
ограничаване , законопроектът  предвижда , че отделни  частични  плащания  в брой  по една  
парична  договорна  престация  трябва  също  да се извършват  чрез превод  или внасяне  по 
платежна  сметка , ако паричната  договорна  престация  е равна  на или надвишава  5 000 лева2. 
Тази  забрана  се прилага  еднакво  както  за физически  лица , така и за юридически  лица , като 
единственото  разграничение  е в разликата  на глобата , която  се налага  в случай  на 
неизпълнение3. Освен  това, законопроектът  изменя  Кодекса  на труда  на България , като 
                                                      
1 ОВ L 189, 3.7.1998 г., стр. 42. 
2 Виж  член  1 от законопроекта . 
3 Виж  член  2 от законопроекта . 
2 урежда , че трудовите   възнаграждения  се изплащат  само  по платежната  сметка , посочена  от 
служител  или работник , при условие , че в мястото , където  този служител  или работник  
живее  или работи , има доставчици  на платежни  услуги4. 
1.2 Съгласно  мотивите , широкоразпространената  практика  на неотчитане  на паричните  потоци  
за целите  на счетоводството  представлява  основен  проблем  за икономиката  на България . 
Понастоящем  се използват  плащания  в брой  за изпълнение  на сделки  с участието  на 
юридически  и физически  лица  и за изплащане  на трудови  възнаграждения . В резултат  на 
това се избягва  внасянето  на данък  и се плащат  по-ниски  вноски  за социални  осигуровки  и 
пенсии . Поради  това, приемането  на законопроекта  има за цел да увеличи  значително  
националните  приходи  и да съдейства  за свиване  на сивата  икономика  в България . 
1.3 Освен  това, въвеждането  на ограничаване  на плащанията  в брой  е насочено  към 
установяване  на по-строги  мерки , съобразени  с особеностите  на ситуацията  България , за 
успешно  справяне  с риска , свързан  с изплащането  на големи  суми  в брой , съгласно  
съображение  18 от Директива  2005/60/ ЕО5. 
1.4 В мотивите  се изтъква  по-нататък , че банковият  сектор  в България  е изградил  широка  
клонова  мрежа , която  ще бъде  в състояние  да обработва  увеличения  обем  на безкасови  
плащания  след  приемането  на законопроекта . 
 2.  Специфични  забележки  
2.1 ЕЦБ  отбелязва , че правото  на Съюза  регламентира  единствено  ограниченията  за плащания  в 
брой  в евро
6. Въпреки  това, от съображения  за съгласуваност , ЕЦБ  счита  за подходящо  да се 
направи  оценка  на разпоредбите  на законопроекта  съгласно  съответните  практики  на 
Евросистемата . 
2.2 В тази връзка  ЕЦБ  отбелязва , че законопроектът  е в съответствие  с правото  на Съюза7 и по 
специално  със съображение  19 от Регламент  № 974/98 на Съвета , което  посочва , че 
„ограниченията  за плащания  в банкноти  и монети , наложени  от държавите -членки  по 
обществени  съображения , не са несъвместими  със статута  на законно  платежно  средство  на 
евробанкнотите  и монетите , при условие  че други  законни  средства  за изплащане  на 
парични  дългове  са на разположение “. ЕЦБ  потвърждава  наличието  на други  такива  законни  
средства  в България . ЕЦБ  отбелязва  също , че забраната  за плащания  в брой  на стойност  
                                                      
4 Виж  § 3 от Преходните  и заключителни  разпоредби  на законопроекта . 
5 Директива  2005/60/ ЕО на Европейския  парламент  и на Съвета  от 26 октомври  2005 г. за предотвратяване  
използването  на финансовата  система  за целите  на изпирането  на пари  и финансирането  на тероризъм  (ОВ L 309, 
25.11.2005 г., стр. 15). 
6  Виж  съображение  19 от Регламент  (EО) № 974/98 на Съвета  от 3 май 1998 г. относно  въвеждането  на еврото  
(ОВ L 139, 11.5.1998 г., стр. 1). 
7  Виж  параграф  5 от Становище  CON/2002/24, повторен  в параграф  2.3.2 от Становище  CON/2010/36.  
3 равна  на или надвишаваща  5 000 лева не засяга  статута  на левовите  банкноти  на законно  
платежно  средство8. 
2.3 Накрая , ЕЦБ  потвърждава , че целите  на законопроекта  за: i) справяне  с недостига  на 
национални  приходи , особено  във време , когато  държавите -членки  се призовават  да въведат  
необходими  мерки  за фискална  консолидация ; ii) ограничаване  на сивата  икономика ; и 
iii) прилагане  на по-строги  мерки  срещу  изпирането  на пари , съобразени  със ситуацията  в 
България , се квалифицират  като обществени  ползи , които  имат  по-голямо  значение  от 
въздействието  на ограничаването  на плащанията  в брой  съгласно  законопроекта . Поради  
това ЕЦБ  счита , че ограничаването  на плащанията  в брой  с левови  банкноти  и монети  е 
пропорционално  на преследваните  цели . 
 
 Настоящото  становище  ще бъде  публикувано  на уебсайта  на ЕЦБ . 
  Съставено  във Франкфурт  на Майн  на 10 ноември  2010 година . 
 
[подпис ] 
 
Председател  на ЕЦБ  
Jean-Claude TRICHET 
                                                     
 
8  Статутът  на лева като законно  платежно  средство  е установен  в член  24 и член  25, алинея  2 от Закона  за 
Българската  народна  банка , обнародван  в Държавен  вестник , брой  46 от 10 юни 1997 г.